Diari Oficial de la Generalitat Valenciana


Sumari del DOGV 1455, del 03-01-1991 (1991/819834)

ORDRE de 27 de desembre de 1990, de la Conselleria de Cultura, Educació i Ciència, per la qual es dóna publicitat a les bases del Premi Lluís Guarner.
------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1990/12/27/(1)/dof/vci/html**

### Dades del document

Número de DOGV
:   1455

Data del DOGV
:   03-01-1991

Secció del DOGV
:   DISPOSICIONS GENERALS

Número del document
:   1991/819834


Data del document
:   27-12-1990

Organisme emissor
:   Conselleria de Cultura, Educació i Ciència

Tipus de document
:   Ordre

Anàlisi jurídica

Ordre de 27 de desembre de 1990 de la Conselleria de Cultura, Educació i Ciència, per la qual es dóna publicitat a les bases del premi Lluís Guarner.  
Pel decret 7/1987 de 19 de gener (DOGV núm. 522, de 9 de febrer de 1987), el Consell de la Generalitat Valenciana acceptà a benefici d'inventari l'herència del Sr. Lluís Guarner i Pérez, qui per testament atorgat el dia 14 de maig de 1986 havia instituït la Generalitat Valenciana hereva universal dels seus béns.  
Per Ordre de 14 de juliol de 1989 publicada en el DGOV de 28 de juliol de 1989, s'establiren les funcions i membres del Patronat Lluís Guarner així com la finalitat del Premi Lluís Guarner.  
D'acord amb la clàusula segona de l'esmentat testament, la Generalitat Valenciana ha de destinar els béns de l?herència o el seu producte a l'establiment d'un premi, pensió o beca de finalitat cultural.  
Per tant, havent-se aprovat les bases que figuren com annex d'aquesta Ordre en la reunió del Patronat de data 21 de desembre de 1990.  
ORDENE  
Article únic  
Fer públiques les bases del premi Lluís Guarner aprovades pel Patronat i que figuren com Annex de la present Ordre.  
DISPOSICIONS FINALS  
Primera  
S'autoritza la Directora General de Patrimoni Cultural a dictar les normes precises per a l?aplicació d'aquesta Ordre.  
Segona  
Aquesta Ordre entrarà en vigor el dia següent de la seva publicació en el Diari Oficial de la Generalitat Valenciana.  
València, 27 de desembre de 1990.  
El Conseller de Cultura, Educació i Ciència,   
ANTONI ESCARRE i ESTEVE  
ANNEX  
Bases per a la concessió del Premi Lluís Guarner  
Primera  
El premi Lluís Guarner, de periodicitat anual, tindrà la finalitat cultural la qual atendrà especialment el reconeixement de la creació i la traducció literàries i la investigació dins del camp de les humanitats.  
Segona  
El premi Lluís Guarner es podrà concedir a tots els autors espanyols amb especials vincles amb la Comunitat Valenciana, l?obra dels quals haja suposat una aportació substancial per al progrés de les Ciències Humanes dins de qualsevol de les seves disciplines.  
Tercera  
Per a la concessió del Premi, el Patronat Lluís Guarner constituït en Jurat podrà recaptar els informes confidencials adients.  
Quarta  
El Patronat es reunirà anualment dins del primer trimestre de l'any, per tal de resoldre sobre la concessió del Premi.  
Cinquena  
El premi LLuís Guarner es dota amb dos milions cinc-centes mil pessetes (2.500.000 PTA.) que es lliuraran al guardonat en solemne acte públic.  
Sisena  
La decisió del Jurat serà inapel·lable.  
Setena  
Conjuntament la Conselleria de Cultura, Educació i Ciència i l?autor premiat podran acordar la publicació d'una obra homenatge.  
Vuitena  
El premi serà indivisible i únic.


Còpia Permalink ELI